cyanic-selkie/wikianc huggingface dataset:
বিটা কণিকা
β+ ক্ষয় (পজিট্রন নির্গমন)
অতিরিক্ত প্রোটন থাকা অস্থিতিশীল পারমাণবিক নিউক্লিয়াস থেকে β+ ক্ষয় হতে পারে, যাকে পজিট্রন ক্ষয়ও বলা হয়, এখানে একটি প্রোটন একটি নিউট্রন, একটি পজিট্রন এবং একটি ইলেক্ট্রন নিউট্রিনোতে রূপান্তরিত হয়:
→ +  +
বিটা-প্লাস ক্ষয় শুধুমাত্র নিউক্লিয়াসের ভিতরে ঘটতে পারে যখন ডটার নিউক্লিয়াসের বাঁধাই শক্তির পরম মান প্যারেন্ট নিউক্লিয়াসের চেয়ে বেশি হয়, অর্থাৎ ডটার নিউক্লিয়াস হচ্ছে একটি নিম্ন-শক্তির অবস্থা।
বিটা ক্ষয়ের পদ্ধতি
থাম্ব|সিজিয়াম-১৩৭ ক্ষয়ের পদ্ধতি, এটির প্রাথমিক বিটা ক্ষয় দেখানো হয়েছে। ডটার রেডিওনিউক্লাইড প্রকৃতপক্ষে 137Cs এর ৬৬১ keV গামা শিখর নির্গত করে। পাশে দেখানো ক্ষয় স্কিম ডায়াগ্রামে সিজিয়াম-১৩৭ এর বিটা ক্ষয় দেখানো হয়েছে। ১৩৭Cs কে ৬৬১ KeV-এ গামা শিখরের জন্য উল্লেখ করা হয়েছে, কিন্তু এটি আসলে ডটার রেডিওনিউক্লাইড ১৩৭mBa থেকে নির্গত হচ্ছে। চিত্রটিতে নির্গত বিকিরণের ধরণ এবং শক্তি, এর আপেক্ষিক প্রাচুর্য এবং ক্ষয়ের পরে ডটার নিউক্লাইডকে দেখানো হয়েছে।
ফসফরাস-৩২ একটি বিটা নিঃসরণকারী যা ওষুধ শিল্পে ব্যাপকভাবে ব্যবহৃত হয় এবং এর অর্ধ-জীবন বেশ সংক্ষিপ্ত যা ১৪.২৯ দিনের সমান এবং বিটা ক্ষয় এর মাধ্যমে সালফার-৩২ তে পরিণত হয়, এই পারমাণবিক সমীকরণে সেটি দেখানো হয়েছে: এই ক্ষয় প্রক্রিয়ার সময় ১.৭০৯ MeV শক্তি নির্গত হয়। ইলেক্ট্রনের গতিশক্তি গড়ে প্রায় ০.৫ MeV পরিবর্তিত হয় এবং অবশিষ্ট শক্তি ইলেক্ট্রন অ্যান্টিনিউট্রিনো বহন করে যেটিকে প্রায় শনাক্ত করাই যায়না। অন্যান্য বিটা বিকিরণ-নিঃসরণকারী নিউক্লাইডের তুলনায়, ইলেক্ট্রন মোটামুটি শক্তিশালী। এটি প্রায় ১ মিটার বায়ু বা ৫ মিমি এক্রাইলিক গ্লাস দ্বারা অবরুদ্ধ থাকে।
অন্যান্য পদার্থের সাথে মিথস্ক্রিয়া
থাম্ব|উচ্চ-গতির বিটা কণাগুলো পানিতে আলোর গতির ([[ফেজ বেগ) চেয়ে দ্রুত (যা ভ্যাকুয়ামে আলোর গতির ৭৫%) ভ্রমণ করার ফলে ট্রিগা রিঅ্যাক্টর পুল থেকে নীল চেরেনকভ বিকিরণের আলো নির্গত হচ্ছে।]] তেজস্ক্রিয় পদার্থ, আলফা, বিটা এবং গামা থেকে নির্গত তিনটি সাধারণ বিকিরণের মধ্যে, বিটার মাঝারি ধরণের অনুপ্রবেশকারী শক্তি এবং আয়নকরণ শক্তি রয়েছে। যদিও বিভিন্ন তেজস্ক্রিয় পদার্থ থেকে নির্গত বিটা কণাগুলোর মাঝে শক্তির তারতম্য থাকে, তবে বেশিরভাগ বিটা কণাগুলোকেই কয়েক মিলিমিটার অ্যালুমিনিয়াম দিয়ে প্রতিরোধ করা যায়। তবে, এর মানে এই নয় যে বিটা-নির্গমনকারী আইসোটোপগুলোকে এই ধরনের পাতলা ঢাল দিয়ে সম্পূর্ণরূপে প্রতিরোধ করা যাবে: কারণ এগুলো পদার্থের মধ্যে ক্ষয়প্রাপ্ত হয় এবং বিটা ইলেকট্রনগুলো থেকে সেকেন্ডারি গামা রশ্মি নির্গত হয়, যা বিটার চেয়ে অধিক অনুপ্রবেশকারী ক্ষমতাসম্পন্ন। কম পারমাণবিক ওজনের উপকরণ দিয়ে তৈরি ঢাল কম শক্তিসম্পন্ন গামা তৈরি করে, এই ধরনের ঢালগুলোকে সীসার মতো উচ্চ-জেড পদার্থের তুলনায় প্রতি একক ভরে কিছুটা বেশি কার্যকর করে তোলে।
চার্জযুক্ত কণার সমন্বয়ে গঠিত, বিটা বিকিরণ গামা বিকিরণের চেয়ে বেশি আয়নাইজিং শক্তিসম্পন্ন। একটি বিটা কণা পদার্থের মধ্য দিয়ে যাওয়ার সময়, ইলেক্ট্রোম্যাগনেটিক মিথস্ক্রিয়ার মাধ্যমে ক্ষয়প্রাপ্ত হয় এবং অনেক সময় ব্রেমস্ট্রালুং এক্স-রে নির্গত করে।
সাধারণত পানিতে, অনেক পারমাণবিক বিভাজন উৎপাদিত পণ্য থেকে নির্গত বিটা বিকিরণ সেই উপাদানে আলোর গতিকে অতিক্রম করে (যা ভ্যাকুয়ামে আলোর গতির ৭৫%), এবং এটি পানির মধ্য দিয়ে যাবার সময় নীল চেরেনকভ বিকিরণ তৈরি করে। সুইমিং পুল চুল্লির জ্বালানী রড থেকে তীব্র বিটা বিকিরণ স্বচ্ছ পানির মধ্যে দৃশ্যমান হয় যা চুল্লিকে ঢেকে রাখে এবং ঢাল হিসেবে কাজ করে (ডানদিকের চিত্রটি দেখুন)।
শনাক্তকরণ এবং পরিমাপ
থাম্ব|একটি আইসোপ্রোপ্যানল [[ক্লাউড চেম্বার|ক্লাউড চেম্বারে বিটা বিকিরণ শনাক্ত করা হয়েছে (কৃত্রিম উৎস স্ট্রন্টিয়াম-৯০ সন্নিবেশ করার পরে)]] বস্তুর উপর বিটা কণার আয়নকরণ বা উত্তেজক প্রভাব হলো রেডিওমেট্রিক শনাক্তকরণ যন্ত্রগুলোর বিটা বিকিরণ শনাক্ত এবং পরিমাপ করার মৌলিক প্রক্রিয়া। গ্যাসের আয়নকরণ আয়ন চেম্বার এবং গিগার-মুলার কাউন্টারগুলোতে ব্যবহৃত হয় এবং সিন্টিলেটরগুলোর উত্তেজনা শক্তি সিন্টিলেশন কাউন্টারগুলোতে ব্যবহৃত হয়। নিম্ন বর্ণিত ছকে এসআই এবং নন-এসআই এককে বিকিরণ সম্পর্কিত রাশি দেখানো হয়েছে:
ব্যবহারিক প্রয়োগ
বিটা কণাগুলিও মান নিয়ন্ত্রণে একটি পণ্যের পুরুত্ব পরীক্ষা করার জন্য ব্যবহার করা হয়, যেমন রোলারের মধ্যে থাকা কাগজ। পণ্যের মধ্য দিয়ে যাওয়ার সময় কিছু বিটা বিকিরণ শোষিত হয়ে যায়। পণ্যের পুরুত্বের উপর নির্ভর করে বিটা বিকিরণ শোষণের পরিমাণ কম বেশি হয়। প্রস্তুতকৃত কাগজের গুণমান পর্যবেক্ষণকারী একটি কম্পিউটার প্রোগ্রাম তারপরে চূড়ান্ত পণ্যের পুরুত্ব পরিবর্তন করতে রোলারগুলিকে সরাতে সাহায্য করে।
বিটালাইট নামক একটি আলোকসজ্জা যন্ত্রে ট্রিটিয়াম এবং একটি ফসফর থাকে। ট্রিটিয়াম ক্ষয় হলে, এটি বিটা কণা নির্গত করে; এগুলো ফসফরকে আঘাত করে, যার ফলে ফসফর ফোটন ছেড়ে দেয়, অনেকটা টেলিভিশনের ক্যাথোড রশ্মি নলের মতো। আলোকসজ্জার জন্য কোনো বাহ্যিক শক্তির প্রয়োজন হয় না, এবং যতক্ষণ পর্যন্ত ট্রিটিয়াম থাকে ততক্ষণ আলোকসজ্জা অব্যাহত থাকে (এবং ফসফরগুলো রাসায়নিকভাবে নিজেদের পরিবর্তন করে না); উৎপাদিত আলোর পরিমাণ ট্রিটিয়ামের অর্ধ-জীবন ১২.৩২ বছরের মধ্যে তার আসল পরিমাণের অর্ধেকে নেমে আসে।
পজিট্রন নির্গমন টমোগ্রাফিতে (পিইটি স্ক্যান) ব্যবহৃত পজিট্রন পাওয়া যায় তেজস্ক্রিয় ট্রেসার আইসোটোপের বিটা-প্লাস (বা পজিট্রন) ক্ষয় থেকে।
ইতিহাস
অঁরি বেক্যরেল, ফ্লুরোসেন্স নিয়ে পরীক্ষা করার সময়, দুর্ঘটনাক্রমে আবিষ্কার করেছিলেন যে ইউরেনিয়াম কিছু অজানা বিকিরণ সহ কালো কাগজ দিয়ে মোড়ানো একটি ফটোগ্রাফিক প্লেটকে উন্মুক্ত করছে যা রঞ্জন রশ্মির মতো বন্ধ করা যাচ্ছে না।
তিনি ১৮৯৯ সালে তার গবেষণার ফলাফল প্রকাশ করেন।
১৯০০ সালে, বেকেরেল বিশেষ পদ্ধতিতে বিটা কণার জন্য ভর-থেকে-চার্জ অনুপাত (
আলেকজান্দ্রা অ্যাঙ্গার
আলেকজান্দ্রা অ্যাঙ্গার হলেন একজন কানাডীয় চলচ্চিত্র এবং টেলিভিশন মেক-আপ শিল্পী, যিনি ক্রাইমস অফ দ্য ফিউচার ছবিতে কাজের জন্য ২০২৩ সালে ১১ তম কানাডীয় স্ক্রিন অ্যাওয়ার্ড পেয়েছেন।
বিটা কণিকা
ইতিহাস
m/e
) পরিমাপ করেছিলেন জে জে থমসন যে পদ্ধতি ক্যাথোড রশ্মি নিয়ে গবেষণা করতে এবং ইলেকট্রন শনাক্ত করতে ব্যবহার করতেন। তিনি দেখতে পেলেন যে একটি বিটা কণার জন্য
e/m
থমসনের শনাক্তকৃত ইলেক্ট্রনের মতোই, এবং প্রস্তাব করেন যে বিটা কণা আসলে একটি ইলেকট্রন।
স্বাস্থ্য
বিটা কণাগুলো জীবন্ত টিস্যুতে মাঝারিভাবে প্রবেশ করতে পারে এবং ডিএনএতে স্বতঃস্ফূর্ত পরিব্যক্তি ঘটাতে পারে।
বিটা কণার উৎসগুলো ক্যান্সার কোষ মেরে ফেলতে বিকিরণ থেরাপিতে ব্যবহার করা যায়।
আইনপ্রণেতা
আইনপ্রণেতা বা ডেপুটি তাঁদেরকে বলে যাঁরা আইন সম্পাদনা করে আইন লাগু করেন, বিশেষত যারা এক আইনসভার সদস্য। তাঁরা সাধারণত রাষ্ট্রের জনগণের দ্বারা নির্বাচিত হন। আইনসভা কখনো সর্ব-জাতীয় (যেমন ইউরোপীয় সংসদ), কখনো জাতীয় (যেমন বাংলাদেশের জাতীয় সংসদ) আবার কখনো প্রাদেশিক হয় (যেমন ভারতের রাজ্য বিধানসভা)।
হিন্দু প্রজাতান্ত্রিক পার্টি
হিন্দু প্রজাতান্ত্রিক পার্টি নেপালের একটি হিন্দু জাতীয়তাবাদী রাজনৈতিক দল। এই দলের লক্ষ্য নেপালকে একটি হিন্দু প্রজাতন্ত্র হিসেবে প্রতিষ্ঠা করা।
২০০৮ গণপরিষদে নির্বাচনে অংশগ্রহণের জন্য দলটি নেপালের নির্বাচন কমিশনে নিবন্ধিত হয়। এবং আনুপাতিক প্রতিনিধিত্ব ভোটের জন্য প্রার্থীদের একটি তালিকা দাখিল করেন। দলটির চিতওয়ান -১ আসনে ফার্স্ট পাস্ট দ্য পোস্ট সিস্টেমের একজন প্রার্থী গোবিন্দ বাহাদুর বি.কে.।
উইলিয়াম ব্রুস
উইলিয়াম ব্রুস (William Bruce; জন্ম: ২৪ মে, ১৮৬৪ - মৃত্যু: ৩ আগস্ট, ১৯২৫) ভিক্টোরিয়ার দক্ষিণ ইয়ারা এলাকায় জন্মগ্রহণকারী প্রথিতযশা অস্ট্রেলীয় আন্তর্জাতিক ক্রিকেটার ছিলেন। অস্ট্রেলিয়া ক্রিকেট দলের অন্যতম সদস্য ছিলেন তিনি। ১৮৮৫ থেকে ১৮৯৫ সময়কালে অস্ট্রেলিয়ার পক্ষে আন্তর্জাতিক ক্রিকেটে অংশগ্রহণ করেছিলেন তিনি।
ঘরোয়া প্রথম-শ্রেণীর অস্ট্রেলীয় ক্রিকেটে ভিক্টোরিয়া দলের প্রতিনিধিত্ব করেছেন। দলে তিনি মূলতঃ বামহাতি ব্যাটসম্যান হিসেবে খেলতেন। এছাড়াও, বামহাতে কার্যকরী মিডিয়াম বোলিংশৈলী প্রদর্শন করেছেন তিনি।
খেলোয়াড়ী জীবন
১৮৮২-৮৩ মৌসুম থেকে ১৯০৩-০৪ মৌসুম পর্যন্ত উইলিয়াম ব্রুসের প্রথম-শ্রেণীর খেলোয়াড়ী জীবন চলমান ছিল। সমগ্র খেলোয়াড়ী জীবনে চৌদ্দটি টেস্টে অংশগ্রহণ করার সুযোগ পেয়েছিলেন উইলিয়াম ব্রুস। ১ জানুয়ারি, ১৮৮৫ তারিখে মেলবোর্নে অনুষ্ঠিত টেস্টে সফরকারী ইংল্যান্ডের বিপক্ষে অভিষেক পর্ব সম্পন্ন হয় তার। ১ মার্চ, ১৮৯৫ তারিখে একই মাঠে একই দলের বিপক্ষে সর্বশেষ টেস্টে অংশ নিয়েছিলেন তিনি।
১৮৮৪-৮৫ মৌসুমে সিরিজের দ্বিতীয় টেস্টে প্রথম খেলতে নামেন। এ টেস্টের পূর্বে ১০জন অস্ট্রেলীয় খেলোয়াড় ধর্মঘট করেন। ফলশ্রুতিতে টেস্ট ক্রিকেটে অংশগ্রহণের সুযোগ পান তিনি। ১ জানুয়ারি, ১৮৮৫ তারিখে সফরকারী ইংল্যান্ড দলের বিপক্ষে উইলিয়াম ব্রুস, জন ট্রাম্বল, এফি জার্ভিস, রোল্যান্ড পোপ, আলফ্রেড মার, হ্যারি মাসগ্রোভ, জ্যাক ওর‍েল, স্যাম মরিস ও ডিগার রবার্টসনের একযোগে টেস্ট অভিষেক ঘটেছিল। ঐ খেলায় তার দল ১০ উইকেটের ব্যবধানে পরাজিত হয়। খেলায় তিনি অপরাজিত ৩ ও ৪৫ এবং বল হাতে নিয়ে ৩/৮৮ ও ০/৪ পান।
১৮৯৩ সালে অস্ট্রেলিয়া দলের সাথে উইলিয়াম ব্রুস ইংল্যান্ড গমন করেন। জ্যাক ব্ল্যাকহামের অধিনায়কত্বে ঐ দলে তিনিসহ আম্পায়ার থমস ও কার্পেন্টার, ম্যানেজার হিসেবে ভি কোহেন; অ্যাফি জার্ভিস, ওয়াল্টার গিফেন, অ্যালেক ব্যানারম্যান, হ্যারি ট্রট, হিউ ট্রাম্বল, জর্জ গিফেন, জেজে লায়ন্স, বব ম্যাকলিওড, চার্লস টার্নার, হ্যারি গ্রাহাম, আর্থার কনিংহাম ও সিড গ্রিগরি ছিলেন।
খেলার ধরন
অস্ট্রেলিয়ার দক্ষিণাঞ্চল থেকে প্রথম খেলোয়াড় হিসেবে ইংল্যান্ড গমন করেছিলেন। ব্যাটিং উদ্বোধনে কিংবা মাঝারিসারিতে ব্যাটিংয়ে নামতেন তিনি। চমৎকার খেলা প্রদর্শন করতেন। কিন্তু, অনিশ্চিত রক্ষণাত্মক ভঙ্গীমার কারণে তাকে মাশুল গুণতে হতো। বেশ কয়েকটি সুন্দর ইনিংস উপহার দিয়েছেন। তন্মধ্যে, অ্যাডিলেডে ১৮৯৪-৯৫ মৌসুমে ৮০ রানের ইনিংসটি বেশ দর্শনীয় ছিল। এছাড়াও, বল হাতে কার্যকরী মিডিয়াম পেস বোলার হিসেবে আবির্ভূত হতেন। টেস্টে প্রাপ্ত ১২ উইকেটের মধ্যে, সাতটিই ছিল বোল্ড।
ব্যক্তিগত জীবন
খেলোয়াড়ী জীবন থেকে অবসর নেয়ার পর উকিল হিসেবে কর্মজীবন অতিবাহিত করেন। ১৯২৫ সালের কোন এক সকালে স্বীয় স্ত্রীকে চুম্বন করে বিদায় নেন। স্ত্রীর প্রশ্নের জবাবে তিনি নৈশকালীন খাবার বাড়ীতে গ্রহণের সম্ভাবনা নাকচ করে দেন। ঐ সময়ে তিনি আইন পেশায় যুক্ত ছিলেন ও আর্থিক দূরাবস্থায় পতিত ছিলেন। অতিরিক্ত মদ্যপানে আসক্ত হয়ে পড়েন। মানসিক রোগে জর্জড়িত থাকা উইলিয়াম ব্রুস নিজ বাড়ি থেকে অল্প দূরে থাকা সাগরে ডুবে মারা যান।
৩ আগস্ট, ১৯২৫ তারিখে ৬১ বছর বয়সে ভিক্টোরিয়ার সেন্ট কিল্ডার এলউড এলাকায় দেহাবসান ঘটে উইলিয়াম ব্রুসের।
হুইটিয়ার ডেইলি নিউজ
হুইটিয়ার ডেইলি নিউজ ক্যালিফোর্নিয়ার হুইটিয়ারের একটি স্থানীয় দৈনিক পত্রিকা। এটি হুইটিয়ার, সাউথ হুইটিয়ার, পিকো রিভেরা, লা হাবরা হাইটস, সান্তা ফে স্প্রিংস এবং লা মিরাদা অঞ্চল জুড়ে বিস্তৃত। হুইটিয়ার ডেইলি নিউজ দক্ষিণ ক্যালিফোর্নিয়া নিউজ গ্রুপের সদস্য (পূর্বে লস অ্যাঞ্জেলেস নিউজপেপার গ্রুপ), ডিজিটাল ফার্স্ট মিডিয়ার একটি বিভাগ।
আলজেরিয়া জাতীয় ফুটবল দল
আলজেরিয়া জাতীয় ফুটবল দল (منتخب الجزائر لكرة القدم, Algeria national football team) হচ্ছে আন্তর্জাতিক ফুটবলে আলজেরিয়ার প্রতিনিধিত্বকারী পুরুষদের জাতীয় দল, যার সকল কার্যক্রম আলজেরিয়ার ফুটবলের সর্বোচ্চ নিয়ন্ত্রক সংস্থা আলজেরীয় ফুটবল ফেডারেশন দ্বারা নিয়ন্ত্রিত হয়। এই দলটি ১৯৬৪ সাল হতে ফুটবলের সর্বোচ্চ সংস্থা ফিফার এবং ১৯৬৩ সাল হতে তাদের আঞ্চলিক সংস্থা আফ্রিকান ফুটবল কনফেডারেশনের সদস্য হিসেবে রয়েছে। ১৯৬৩ সালের ৬ই জানুয়ারি তারিখে, আলজেরিয়া প্রথমবারের মতো আন্তর্জাতিক খেলায় অংশগ্রহণ করেছে; আলজেরিয়ার আলজিয়ার্সে অনুষ্ঠিত উক্ত ম্যাচে আলজেরিয়া বুলগেরিয়াকে ২–১ গোলের ব্যবধানে পরাজিত করেছে। আলজেরিয়া হচ্ছে আফ্রিকা কাপ অফ নেশন্সের বর্তমান চ্যাম্পিয়ন, যারা ২০১৯ সালে সেনেগালকে ১–০ গোলের ব্যবধানে পরাজিত করেছে।
আল খাদ্রা নামে পরিচিত এই দলটি বেশ কয়েকটি স্টেডিয়ামে তাদের হোম ম্যাচগুলো আয়োজন করে থাকে। এই দলের প্রধান কার্যালয় আলজেরিয়ার রাজধানী আলজিয়ার্সে অবস্থিত। বর্তমানে এই দলের ম্যানেজারের দায়িত্ব পালন করছেন দিয়ামেল বেলমাদি এবং অধিনায়কের দায়িত্ব পালন করছেন ম্যানচেস্টার সিটির মধ্যমাঠের খেলোয়াড় রিয়াদ মাহরিজ।
আলজেরিয়া এপর্যন্ত ৪ বার ফিফা বিশ্বকাপে অংশগ্রহণ করেছে, যার মধ্যে সেরা সাফল্য হচ্ছে ২০১৪ ফিফা বিশ্বকাপের ১৬ দলের পর্বে পৌঁছানো, যেখানে তারা অতিরিক্ত সময়ে জার্মানির কাছে ২–১ গোলের ব্যবধানে পরাজিত হয়েছে। অন্যদিকে, আফ্রিকা কাপ অফ নেশন্সেও আলজেরিয়া অন্যতম সফল দল, যেখানে তারা ২টি (১৯৯০ এবং ২০১৯) শিরোপা জয়লাভ করেছে।
লাখদার বেল্লুনি, বিল্লাল দাজিরি, আব্দুল হাফিজ তাসফাউত, ইসলাম স্লিমানি এবং হিল্লাল সুদানির মতো খেলোয়াড়গণ আলজেরিয়ার জার্সি গায়ে মাঠ কাঁপিয়েছেন।
নোমোফোবিয়া
নোমোফোবিয়া (ইংরেজি: nomophobia) হচ্ছে সেলুলার ফোনের সংস্পর্শ থেকে দূরে থাকার ভয়ঙ্কর একটি ফোবিয়ার প্রস্তাবিত নাম। যাইহোক, এটা যুক্তিযুক্ত যে "ফোবিয়া" শব্দটির অপব্যবহার করা হচ্ছে এবং বেশিরভাগ ক্ষেত্রেই এটি একটি উদ্বেগ ব্যাধি।
সংক্ষিপ্ত বিবরণ
যদিও নোমোফোবিয়া বর্তমান ডায়াগনস্টিক এবং মানসিক রোগের স্ট্যাটিস্টিক্যাল ম্যানুয়াল অফ মেন্টাল ডিসঅর্ডারএ নেই, তবে পঞ্চম সংস্করণ (ডিএসএম-৫) এ এটি একটি "নির্দিষ্ট ভীতি" হিসাবে প্রস্তাবিত হয়েছে, ডিএসএম-৪ এ প্রদত্ত সংজ্ঞাগুলির উপর ভিত্তি করে। বিয়ানচি এবং ফিলিপস (২০০৫) অনুসারে কিছু মানসিক কারণ মোবাইল ফোনের অতিরিক্ত ব্যবহারের সাথে জড়িত। এই মানসিক কারণ গুলোর মধ্যে কম আত্মসম্মান (যখন আশ্বস্ত ব্যক্তিরা অনুপযুক্ত উপায়ে মোবাইল ফোন ব্যবহার করে) এবং বহির্মুখী (এক্সট্রোভার্ট) ব্যক্তিত্ব (যখন স্বাভাবিকভাবেই সামাজিক ব্যক্তিরা মোবাইল ফোনের অতিরিক্ত ব্যবহার করে) অন্তর্ভুক্ত থাকতে পারে। সামাজিক ফোবিয়া বা সামাজিক উদ্বেগ ব্যাধি, সামাজিক উদ্বেগ এবং প্যানিক ডিসঅর্ডারের সম্ভাব্য প্রার্থীদের সাথে অন্যতম অন্তর্নিহিত এবং পূর্বের মানসিক ব্যাধিগুলির কারণে মনস্তাত্ত্বিক উপসর্গগুলিও হতে পারে।
"No Mobile Phobia" শব্দটির সংক্ষিপ্তরূপ Nomophobia শব্দ, ইউকে পোস্ট অফিসের ২০০৮ সালের একটি গবেষণার সময় তৈরি করা হয়েছিল, যিনি ইউকে-র গবেষণা সংস্থা ইউগভকে মোবাইল ফোন ব্যবহারকারীদের দ্বারা উদ্বেগযুক্ত সমস্যাগুলির মূল্যায়ন করার জন্য কমিশন করেছিলেন। গবেষণায় দেখা গেছে যে ব্রিটেনে প্রায় ৫৩% মোবাইল ফোন ব্যবহারকারী উদ্বিগ্ন হয়ে পড়ে যখন তারা "তাদের মোবাইল ফোন হারায়, ব্যাটারি বা ক্রেডিট ছাড়ায়, বা কোনও নেটওয়ার্ক কভারেজ থাকে না"। গবেষণায় ২,১৬৩ জন লোকের নমুনা থেকে পাওয়া গেছে, প্রায় ৫৮% পুরুষ এবং ৪৭% নারী ভয়াবহভাবে ভুগছেন এবং অতিরিক্ত ৯% তাদের মোবাইল ফোনে বন্ধ হয়ে যাওয়ার পরে অতিরিক্ত চাপে পড়ে। তাদের মোবাইল ফোনের ব্যবহার না করার সময় তারা উদ্বিগ্ন হওয়ার কারণগুলির মূল কারণ হিসাবে বন্ধুদের বা পরিবারের সাথে যোগাযোগ রাখাকে জরিপকৃত ৫৫% লোক উল্লেখ করেছেন।
চিকিৎসা
বর্তমানে, পণ্ডিতগণের কাছে গ্রহণযোগ্য এবং পরীক্ষামূলকভাবে প্রমাণিত চিকিত্সাগুলি তুলনামূলকভাবে নতুন ধারণার কারণে সীমিত। যাইহোক, প্রতিশ্রুতিবদ্ধ চিকিত্সার মধ্যে অন্তর্ভুক্ত জ্ঞানীয়-আচরণগত সাইকোথেরাপি, EMDR, এবং ফার্মাকোলজিক্যাল হস্তক্ষেপ সঙ্গে মিলিত। ট্র্যান্স্লিসপ্রোমাইন এবং ক্লোনজাপাম ব্যবহার করে চিকিত্সাগুলি নমুনা প্রভাবগুলি হ্রাসে সফল হয়েছিল।
জর্জ অ্যাপলবি
জর্জ অ্যাপলবি (মৃত্যু ১৯৯৯) ছিলেন একজন কানাডিয়ান চলচ্চিত্র এবং টেলিভিশন সম্পাদক। তিনি সেরা সম্পাদনার জন্য কানাডিয়ান চলচ্চিত্র পুরস্কারের দুইবারের বিজয়ী হয়েছেন, ১৯৬৮ সালে ইসাবেলের জন্য এবং ১৯৭৮ সালে দ্য সাইলেন্ট পার্টনারের জন্য পেয়েছেন।
তিনি একাডেমি অফ কানাডিয়ান সিনেমা অ্যান্ড টেলিভিশনের প্রতিষ্ঠাতা পরিচালনা পর্ষদে দায়িত্ব পালন করেছেন।
লুসি ও’রিলি
লুসি ক্যাথেরিন ও’রিলি (Lucy O'Reilly; জন্ম: ৯ নভেম্বর, ১৯৯৯) ডাবলিনে জন্মগ্রহণকারী উদীয়মান আইরিশ প্রমিলা ক্রিকেটার। আয়ারল্যান্ড ক্রিকেট দলের অন্যতম সদস্য তিনি। দলে তিনি মূলতঃ ডানহাতে ব্যাটিং করে থাকেন।
প্রারম্ভিক জীবন
সাবেক আইরিশ ক্রিকেটার পিটার ও’রিলি তার বাবা। ১৩ বছর বয়সে টুয়েন্টি২০ বাছাইপর্বে অংশগ্রহণের জন্য আয়ারল্যান্ড দলে অন্তর্ভুক্ত হন ও আয়ারল্যান্ডের সর্বকনিষ্ঠ মহিলা ক্রিকেটারের মর্যাদা পান। জাতীয় কোচ জেরেমি ব্রে তাকে নির্বাচিত করেন। ২৩ জুলাই, ২০১৩ তারিখে ডাবলিনে অনুষ্ঠিত মহিলাদের বিশ্ব টুয়েন্টি২০ বাছাইপর্বে খেলার জন্য ১৪ সদস্যের দলে অন্তর্ভুক্ত করা হয়। এরফলে, আগস্ট, ২০১১ সালে আয়ারল্যান্ডের সর্বকনিষ্ঠ ক্রিকেটার এলেনা টাইসের নেদারল্যান্ডসের বিপক্ষে গড়া রেকর্ডটি ম্লান হয়ে যায়। এছাড়াও, বৈশ্বিকভাবে পাকিস্তানের সাজিদা শাহের ১২ বছর বয়সে জাতীয় দলে খেলার আমন্ত্রণের পর লুসি দ্বিতীয় স্থানে রয়েছেন।
সীমিত ওভারের খেলায় আয়ারল্যান্ড এ দলের পক্ষে কাউন্টি চ্যাম্পিয়নশীপে অংশ নিয়েছেন। ২৩ জুন, ২০১৩ তারিখে ওরচেস্টারশায়ারের বিপক্ষে ২/১৫ নিয়ে দলকে সাত উইকেটের ব্যবধানে জয়লাভে সহায়তা করেন।
খেলোয়াড়ী জীবন
৫ সেপ্টেম্বর, ২০১৬ তারিখে সফরকারী বাংলাদেশ ক্রিকেট দলের বিপক্ষে টুয়েন্টি২০ আন্তর্জাতিক ও একদিনের আন্তর্জাতিক সিরিজে খেলার জন্য মনোনীত হন। ৫ সেপ্টেম্বর বৃষ্টিবিঘ্নিত খেলায় ২/৫ লাভ করলে তার দল নাটকীয়ভাবে ৬ রানে জয়লাভ করে টুয়েন্টি২০ আন্তর্জাতিকের সিরিজে এগিয়ে যায়।
খগা খড়িবাড়ী ইউনিয়ন
খগাখড়িবাড়ী ইউনিয়ন বাংলাদেশের নীলফামারী জেলার ডিমলা উপজেলার অন্তর্গত একটি ইউনিয়ন। ইউনিয়নটি একটি সীমান্তবর্তী এলাকা।
অবস্থান
খগাখড়িবাড়ী ইউনিয়ন নীলফামারী জেলার সীমান্তবর্তী একটি অবহেলিত ইউনিয়ন। এ ইউনিয়নের উত্তরে ভারতের কুচবিহার জেলা ও পূর্ব ছাতনাই ইউনিয়ন, পূর্বে টেপাখড়িবাড়ী ইউনিয়ন, গয়াবাড়ী ইউনিয়ন, দক্ষিণে ডিমলা সদর ইউনিয়ন,  এবং পশ্চিমে বালাপাড়া ইউনিয়ন অবস্থিত।
ইউনিয়নের পূর্ব দিক দিয়ে তিস্তা নদী এবং মাঝ বরাবর নাউতারা নদী প্রবাহিত হয়েছে।
প্রশাসনিক এলাকা
খগাখড়িবাড়ী ইউনিয়ন ৬টি মৌজা/গ্রাম নিয়ে গঠিত। মৌজা সমুহ ৯টি প্রশাসনিক ওয়ার্ডে বিভক্ত।
মৌজা সমূহ-
জনসংখ্যা
খগাখড়িবাড়ী ইউনিয়নের মোট জনসংখ্যা= ৩২,১০৩ জন।
শিক্ষা
এ ইউনিয়নের শিক্ষার হার ৪৫% মাত্র। ইউনিয়নের ৪টি কলেজ, মাধ্যমিক বিদ্যালয় ৭টি, প্রাথমিক বিদ্যালয় ২০টি, মাদ্রাসা ৩টি, কারিগরি প্রশিক্ষণ কেন্দ্র ০১টি এবং কিন্ডারগার্ডেন ৫টি।
উল্লেখযোগ্য শিক্ষাপ্রতিষ্ঠান-
অর্থনীতি
ডিমলা উপজেলার খগাখড়িবাড়ী ইউনিয়নের প্রধান অর্থকরী ফসল ভূট্টা, আলু ও মরিচ। এ এলাকায় ভূট্টার ফলন প্রচুর হয়। এছাড়া মসলা জাতীয় শস্য যেমন আদা, রসুন, মরিচ ও হলুদের ফলনও বেশি হয়। এসব কৃষি পণ্যের উপর ভিত্তি করে এখানে ব্যবসা বাণিজ্য গড়ে উঠেছে। ধান ও বাশ এর উপর ভিত্তি করেও এখানে ব্যবসা বাণিজ্যের প্রসার ঘটেছে।
পাগলপাড়া বাজার, খগার হাট, টুনির হাট, যৌথ বাজার
প্রাকৃতিক সম্পদ
খগাখড়িবাড়ী ইউনিয়নের উল্লেখযোগ্য প্রাকৃতিক সম্পদ হল নুরি পাথর। এ এলাকার তিস্তা নদীর পানির তলদেশে এবং পাগলপাড়া বাজার, কিসামত ছাতনাই এলাকায় ১৫ - ২০ ফুট মাটির নিচে প্রচুর পরিমাণে নুরি পাথর মজুদ আছে। এ উপজেলার অন্য প্রাকৃতিক সম্পদ হল বালু।
বিমান লিজ
বিমান লিজ হল এয়ারলাইন্স এবং অন্যান্য বিমান অপারেটরদের দ্বারা ব্যবহৃত লিজ । এয়ারলাইনস দুটি প্রধান কারণে অন্যান্য এয়ারলাইন্স বা লিজিং কোম্পানির কাছ থেকে বিমান ভাড়া নেয়। তাদের কেনার আর্থিক বোঝা ছাড়াই বিমান পরিচালনা করা এবং সাময়িকভাবে ক্ষমতা বৃদ্ধি করা। শিল্পের দুটি প্রধান লিজিং প্রকার রয়েছে: ভেজা-লিজিং, যা সাধারণত স্বল্পমেয়াদী লিজিংয়ের জন্য ব্যবহৃত হয় এবং শুষ্ক-লিজিং যা দীর্ঘমেয়াদী লিজগুলির জন্য স্বাভাবিক।
বাজার
জেট এয়ারলাইনারের অপারেটিং লিজ ১৯৭৬ সালে বহরের ২% এরও কম ছিল, তারপর ১৯৯০-এর দশকের শুরুতে ১৫%, ২০০০-এ ২৫% এবং ২০১৭-এ ৪০%, এর পর থেকে সেকেন্ড হ্যান্ড মিড-লাইফ এয়ারক্রাফ্ট লেনদেনের ৬২% এর সাথে ইজারাদাররা জড়িত। ২০০০ ইউরোপে ৪২% এবং উত্তর আমেরিকায় ২৯%। ২০১৫ সালে, ১২০ বিলিয়ন ডলারের বেশি বাণিজ্যিক বিমান বিশ্বব্যাপী বিতরণ করা হয় এবং বিশ্বব্যাপী ভাড়াদাতাদের অর্ধেক আয়ারল্যান্ডে ছিল।
একটি আক্রমনাত্মক প্রবৃদ্ধির ম্যান্ডেট থাকার কারণে, আরও আক্রমনাত্মক, ছোট প্রবেশকারীরা বিক্রয় এবং লিজব্যাক বাজারে তাদের অনেক সম্পত্তির জন্য অতিরিক্ত অর্থ প্রদান করেছে এবং তারপরে কম রক্ষণাবেক্ষণের রিজার্ভ এবং রিটার্ন শর্তাবলী সহ ব্যবসায় জয়ী হওয়ার জন্য ইজারা হারে কম চার্জ করা হয়েছে: লিজ-রেটের কারণগুলি প্রতি মাসে ০.৬% কমেছে ( প্রতি বছর ৬ %), এমনকি ০.৫৫% ( প্রতি বছর %) পৌঁছেছে।
এয়ার বার্লিন এবং মোনার্ক এয়ারলাইনস দেউলিয়া হওয়া সত্ত্বেও, ট্রাফিক বৃদ্ধির কারণে তাদের ইজারাকৃত বিমানগুলিকে দ্রুত "স্বাভাবিক বাজারের হারে" রাখা হয়েছে কারণ বিশ্বব্যাপী রাজস্ব যাত্রী কিলোমিটার এক বছরের মধ্যে সেপ্টেম্বর ২০১৭ পর্যন্ত ৭.৭% বৃদ্ধি পেয়েছে এবং এয়ারবাস A320neos সরবরাহ করতে লড়াই করছে। ইঞ্জিন সরবরাহ বিলম্ব।
২০০৭ সালে, বেইজিং চীনা ব্যাঙ্কগুলিকে ইউনিট লিজিং শুরু করার অনুমতি দেয় এবং ২০১৭ সালে নয়টি চীনা ইজারাদারের অংশ ছিল ৫০টি বৃহত্তম, যার নেতৃত্বে ICBC শীর্ষ দশে লিজ দেয়, ২০১৬ সাল থেকে তাদের পরিচালিত বহরের মূল্য % বৃদ্ধি পেয়েছে। কিছু ক্ষেত্রে, চীনা ভাড়াটিয়ারা ভুলে গেছে যে তাদের সেকেন্ডারি লিজ পেতে হবে এবং কয়েক মাসের জন্য বিমান আটকে থাকা পুনরায় বিতরণের সময় মিস করেছে।
ভাড়া প্রায়ই LIBOR হারে নোঙ্গর করা হয়।A320neo এবং B737 MAX 8 লিজ রেট তাদের পূর্বসূরিদের তুলনায় $20-30,000 বেশি: ২০১৮ সালের মধ্যে, একটি B737-8 প্রতি মাসে $385,000 এর সামান্য বেশি মূল্যে লিজ দেওয়া যেতে পারে এবং একটি ভাল ক্রেডিট সহ একটি ১২ বছরের মেয়াদ প্রতি মাসে $370 এর চেয়ে কম হতে পারে। একটি A320neo (এর প্রায় $49 মিলিয়ন মূলধন ব্যয়ের 0.74%), $53 মিলিয়ন রাজস্ব এবং $8.5 মিলিয়নেরও বেশি রক্ষণাবেক্ষণের জন্য ইজারা ক্ষতিপূরণ প্রদান করে, যদিও এখনও মূল্য $২০ মিলিয়ন।
যে এয়ারলাইনগুলি কারখানার সরাসরি বিমান বা বাহক যারা নমনীয়তা বজায় রাখতে পছন্দ করে তাদের জন্য একটি ভাল চুক্তি বহন করতে পারে না তারা তাদের বিমান একটি অপারেটিং লিজ বা একটি ফিনান্স লিজ দিয়ে লিজ দিতে পারে৷
ভেজা ইজারা
একটি ওয়েট লিজ হল একটি লিজিং ব্যবস্থা যেখানে একটি এয়ারলাইন ( পাট্টাদাতা ) অন্য এয়ারলাইনকে একটি বিমান, সম্পূর্ণ ক্রু, রক্ষণাবেক্ষণ এবং বীমা (এসিএমআই) প্রদান করে বা বিমান ভ্রমণের দালাল ( পাট্টাধারী ) হিসাবে কাজ করে অন্য ধরনের ব্যবসায় প্রদান করে। ইজারাদার জ্বালানী সরবরাহ করে এবং বিমানবন্দরের ফি, এবং অন্য কোনো শুল্ক, কর, ইত্যাদি কভার করে। ফ্লাইট ভাড়া নেওয়ার ফ্লাইট নম্বর ব্যবহার করে। একটি ভেজা ইজারা সাধারণত ১-২৪ মাস স্থায়ী হয়। একটি ভেজা ইজারা সাধারণত পিক ট্র্যাফিক ঋতু বা বার্ষিক ভারী রক্ষণাবেক্ষণ চেক, বা নতুন রুট শুরু করার সময় ব্যবহার করা হয়। একটি ওয়েট-লিজড এয়ারক্রাফ্ট ব্যবহার করা যেতে পারে পরিষেবাগুলিকে সেসব দেশে উড্ডয়ন করার জন্য যেখানে ইজারাদারের পরিচালনা নিষিদ্ধ। এটি অনুপলব্ধ ক্ষমতা প্রতিস্থাপন করতে বা নিয়ন্ত্রক বা রাজনৈতিক বিধিনিষেধ এড়াতেও ব্যবহার করা যেতে পারে।
এগুলিকে চার্টারের একটি ফর্ম হিসাবেও বিবেচনা করা যেতে পারে যেখানে ইজারাদাতা ACMI সহ ন্যূনতম অপারেটিং পরিষেবাগুলি প্রদান করে এবং ইজারাদাতা ফ্লাইট নম্বর সহ পরিষেবাগুলির ভারসাম্য প্রদান করে৷ চার্টার অন্যান্য সব ফর্ম, ইজারাদার ফ্লাইট নম্বর প্রদান করে. একটি ভেজা ইজারার বিভিন্নতার মধ্যে একটি কোড শেয়ার ব্যবস্থা, একটি ব্লক সিট চুক্তি এবং একটি ক্ষমতা ক্রয় চুক্তি অন্তর্ভুক্ত।
ভেজা ইজারা মাঝে মাঝে রাজনৈতিক কারণে ব্যবহার করা হয়। উদাহরণস্বরূপ, ইজিপ্টএয়ার, একটি মিশরীয় সরকারী উদ্যোগ, বহু বছর ধরে মিশরীয় সরকারের নীতির বিষয় হিসাবে, তার নিজের নামে ইস্রায়েলে উড়ে যাওয়ার অনুমতি ছিল না। তাই কায়রো থেকে তেল আবিব পর্যন্ত মিশরীয় ফ্লাইটগুলি এয়ার সিনাই দ্বারা পরিচালিত হয়, যা রাজনৈতিক সমস্যা এড়াতে ইজিপ্টএয়ার থেকে ওয়েট-লিজ নিয়েছিল। ২০২১ সালে, মিশর তার নীতি পরিবর্তন করে এবং ইজিপ্টএয়ার তার নিজস্ব ব্যানারে ইস্রায়েলে ফ্লাইট পরিচালনা শুরু করে।
গ্লোবাল ওয়েট লিজ মার্কেট ২০১৯ সালে US$7.35 বিলিয়ন থেকে ২০২৯ সালে US$10.9 বিলিয়ন বৃদ্ধি পাবে বলে অনুমান করা হয়েছে, যা ৪.১% এর একটি চক্রবৃদ্ধি বার্ষিক বৃদ্ধির হার ( CAGR )।
শুকনো ইজারা
শুকনো লিজ হল একটি লিজিং ব্যবস্থা যেখানে একটি বিমানের অর্থায়নকারী সংস্থা, যেমন এয়ারক্যাপ বা এয়ার লিজ কর্পোরেশন, ক্রু, গ্রাউন্ড স্টাফ ইত্যাদি ছাড়া একটি বিমান সরবরাহ করে থাকে। ড্রাই লিজ সাধারণত লিজিং কোম্পানি এবং ব্যাঙ্ক দ্বারা ব্যবহৃত হয়, যার জন্য ইজারাদারকে বিমানটিকে তার নিজস্ব এয়ার অপারেটরের সার্টিফিকেট (এওসি) এর উপর রাখতে হবে এবং বিমানের নিবন্ধন প্রদান করতে হয়। একটি সাধারণ শুষ্ক ইজারা দুই বছরের বেশি স্থায়ী হয় এবং ভৌগোলিক অবস্থান, রাজনৈতিক পরিস্থিতি ইত্যাদির উপর নির্ভর করে মূল্যায়ন, রক্ষণাবেক্ষণ, বীমা ইত্যাদির ক্ষেত্রে কিছু শর্ত বহন করে থাকে।
একটি প্রধান এয়ারলাইন এবং একটি আঞ্চলিক এয়ারলাইন্সের মধ্যে একটি ড্রাই-লিজ ব্যবস্থাও করা যেতে পারে, যেখানে প্রধান এয়ারলাইনটি বিমান সরবরাহ করে এবং আঞ্চলিক অপারেটর বিমানের ফ্লাইট ক্রু, রক্ষণাবেক্ষণ এবং বিমানের অন্যান্য অপারেশনাল দিকগুলি প্রদান করে, যেগুলি পরে পরিচালিত হতে পারে প্রধান বিমান সংস্থার নাম বা অনুরূপ নামে। একটি শুষ্ক ইজারা প্রধান এয়ারলাইনকে অন্যান্য বিবেচ্য বিষয়গুলির সাথে (যেমন স্তম্ভিত ইউনিয়ন চুক্তি, আঞ্চলিক বিমানবন্দর স্টাফিং, ইত্যাদি) বিমান চালানোর জন্য প্রশিক্ষণ কর্মীদের প্রশিক্ষণের খরচ বাঁচায়। ফেডেক্স এক্সপ্রেস তার ফিডার অপারেশনের জন্য এই ধরনের একটি ব্যবস্থা ব্যবহার করে, মার্কিন যুক্তরাষ্ট্রে তার একক এবং টুইন-ইঞ্জিনযুক্ত টার্বো-প্রপ ফিডার বিমান পরিচালনার জন্য এম্পায়ার এয়ারলাইনস, মাউন্টেন এয়ার কার্গো, সুইফটেয়ার এবং অন্যান্য কোম্পানির সাথে চুক্তি করে। ডিএইচএল এর মার্কিন যুক্তরাষ্ট্রে একটি যৌথ উদ্যোগ আছে, পোলার এয়ার কার্গো, অ্যাটলাস এয়ারের একটি সহযোগী, তাদের অভ্যন্তরীণ ডেলিভারি পরিচালনা করতে।
লিজার
জুলাই ২০১৫ এর শেষে, শীর্ষ ৫০ টি এয়ারক্রাফ্ট লেজাররা ৮,১৮৪ টি বিমান পরিচালনা করেছে: ৫১১ টার্বোপ্রপ আঞ্চলিক বিমান, ৭৯২টি আঞ্চলিক জেট, ৫,৬১২টি ন্যারোবডি এবং ১,২৬৩টি ওয়াইডবডি এয়ারলাইনার। ২০১৭ সালে, ১৫০ জন লেজাররা ২ত৬ বিলিয়ন ডলার মূল্যের ৮,৪০০টি বিমান পরিচালনা করছে যার মধ্যে ২৮টি ব্যাকলগে ২,৩২১টি বিমান রয়েছে, তাদের অনুপ্রবেশ ৪২.৬% এ স্থিতিশীল হয়েছে। বিমান ভাড়াদাতারা প্রায়ই ব্যাঙ্ক, হেজ ফান্ড বা আর্থিক প্রতিষ্ঠান।
এয়ারক্রাফ্ট ফাইন্যান্সিং হল $১৪০ বিলিয়ন শিল্প, যা ১৯৯২ সালে অগ্রগামী গিনেস পিট এভিয়েশন (জিপিএ) এর উত্থান এবং পতনের কারণে আয়ারল্যান্ডের আধিপত্য, যার মধ্যে প্রাক্তন এক্সিকিউটিভরা সবচেয়ে বড় লেজারদের পরিচালনা করেন: Aengus কেলি হলেন AerCap- এর সিইও, বিশ্বের বৃহত্তম, Domhnal Slattery তৃতীয় বৃহত্তম, Avolon, এবং পিটার ব্যারেট চতুর্থ, SMBC এভিয়েশন ক্যাপিটাল পরিচালনা করে যেখানে GPA এর হাল্ক থেকে গঠিত দ্বিতীয় বৃহত্তম, GECAS ।
অধিক পুনঃবিপণনের সুযোগ এবং যথেষ্ট পুনঃবিন্যাস সময় এবং একটি বড় বিমানের প্রয়োজনীয় খরচের কারণে পাঠকদের ওয়াইডবডির তুলনায় ন্যারোবডিকে অগ্রাধিকার দেওয়া হয়।একটি এয়ারবাস A330 -300 পুনরায় কনফিগার করতে একটি বোয়িং 777 -300ER বা একটি Airbus A380-এর জন্য $7 মিলিয়ন এবং আরও বেশি খরচ হতে পারে : IFE প্রবর্তন - $1.5 মিলিয়ন (প্রতি সিট $5,000), ব্যবসায়িক আসন প্রতিস্থাপন - $1.5 মিলিয়ন ($30,000 প্রতিটি), অর্থনীতির আসন প্রতিস্থাপন - $1 মিলিয়ন ($5,000 প্রতিটি), একটি নতুন শৌচাগার বা গ্যালি - $100,000, একটি স্মৃতিস্তম্ভ সরানো - $35,000, ক্লাস ডিভাইডার - $50,000, যাত্রী পরিষেবা ইউনিট - $9,000 প্রতি যাত্রী, সাইডওয়াল প্যানেল - $6,000 প্রতিটি, IFE2000 ডলার ডেটাবেস আপডেট করা, - $100,000, ইঞ্জিনিয়ারিং খরচ - $100,000।
সেক্স ক্লাব
থাম্ব|বোভাইন সেক্স ক্লাব সেক্স ক্লাব, যা সুইংগার ক্লাব বা লাইফস্টাইল ক্লাব হিসাবেও পরিচিত, আনুষ্ঠানিক বা অনানুষ্ঠানিক গোষ্ঠী যা যৌন-সম্পর্কিত ক্রিয়াকলাপ সংগঠিত করে, বা এমন সংস্থা যেখানে পৃষ্ঠপোষকরা অন্যান্য পৃষ্ঠপোষকদের সাথে যৌন ক্রিয়ায় লিপ্ত হতে পারে। একটি সেক্স ক্লাব বা সুইংগার ক্লাব পতিতালয় থেকে আলাদা, যেখানে যৌন ক্লাবের পৃষ্ঠপোষকরা প্রবেশ ফি প্রদান করে এবং বার্ষিক সদস্যপদ ফি দিতে হয়, তাদের কেবল যৌনকর্মীদের সাথে নয়, অন্য পৃষ্ঠপোষকদের সাথেও যৌন মিলনের সুযোগ রয়েছে।
ঘরানা
একই ধরনের ক্লাব হস্তমৈথুন ক্লাব যেখানে সদস্যরা এক লিঙ্গের বা মিশ্র, জনসম্মুখে বা ব্যক্তিগত কক্ষে একসাথে হস্তমৈথুন করে। সাধারণত এই জাতীয় ক্লাবগুলিতে যৌন মিলন নিষিদ্ধ।
এছাড়াও ব্যাক্তিগত সেক্স ক্লাবগুলির একটি খুব বড় এবং ক্রমবর্ধমান গ্রুপ রয়েছে যার সদস্যরা আইনী জটিলতা এড়াতে, নির্দিষ্ট কোন স্থানে কাজ করে না। এরা ব্যক্তিগত সমাবেশ করে কোন বাড়ি বা ভাড়া করা জায়গায় এবং তাদের সদস্যতা তৈরি করতে ইন্টারনেট ব্যবহার করে। সাধারণত একটি ছোট প্রবেশ ফি থাকে এবং বেশিরভাগই কেবল আমন্ত্রিত। যৌন দৃষ্টিভঙ্গি ছাড়াও, এই ছোট দলগুলি প্রায়শই নির্দিষ্ট মানদণ্ড স্তর থাকে, উদাহরণস্বরূপ, দাড়িওয়ালা ভারী পুরুষ বা যারা এইচআইভি পজিটিভ। আফ্রিকান আমেরিকান সমকামী পুরুষদের এই ধরনের প্রথম সেক্স ক্লাব ছিল ব্ল্যাক জ্যাক, ১৯৮৬ সালে অ্যালান বেল কর্তৃক শুরু হয়েছিল।
ব্রাত্য বসু
ব্রাত্য বসু (জন্ম ২৫ সেপ্টেম্বর, ১৯৬৯, কলকাতা) একজন ভারতীয় বাঙালি নাট্যকার, নাট্য পরিচালক, অভিনেতা ও রাজনীতিবিদ। তিনি বর্তমানে পশ্চিমবঙ্গের বিজ্ঞান, প্রযুক্তি এবং জৈবপ্রযুক্তি মন্ত্রী। ২০১১ সালের বিধানসভা নির্বাচনে তিনি দমদম বিধানসভা কেন্দ্র থেকে বিধায়ক নির্বাচিত হন।
জীবন
ব্রাত্য বসু বিশিষ্ট নাট্যব্যক্তিত্ব বিষ্ণু বসুর ছেলে। তিনি প্রেসিডেন্সি কলেজ ও কলকাতা বিশ্ববিদ্যালয়ে বাংলা সাহিত্য অধ্যয়ন করার পর কলকাতার সিটি কলেজে অধ্যাপক রূপে যোগ দেন। গণকৃষ্টি নামে এক থিয়েটার গ্রুপে সাউন্ড অপারেটর হিসেবে তার নাট্যজীবন শুরু হয়েছিল। পরে তিনি দলের জন্য নাটক লিখতে ও পরিচালনা করতে শুরু করেন। আল্ট্রা-মডার্ন নাটক অশালীন (১৯৯৬) তার প্রথম নাটক। তার অন্যান্য উল্লেখযোগ্য নাটকগুলি হল অরণ্যদেব, শহরইয়ার, উইঙ্কল টুইঙ্কল ও হত্যারহস্যমূলক নাটক চতুষ্কোণ। ১৯৯৮ সালে তিনি শ্যামল সেন স্মৃতি পুরস্কার ও ২০০০ সালে দিশারী পুরস্কার অর্জন করেন। ২০০৮ সালে তিনি 'ব্রাত্যজন' নামে নিজস্ব একটি থিয়েটার গ্রুপ গঠন করেন। ২০০৯ সালে দেবব্রত বিশ্বাসের জীবন অবলম্বনে নির্মিত নাটক রুদ্ধসংগীত তার সাম্প্রতিকতম সৃষ্টি।
চলচ্চিত্র
তিনি দু'টি চলচ্চিত্র পরিচালনা করেছেন: রাস্তা ও তারা। প্রথমটির বিষয়, এক যুবকের সন্ত্রাসবাদী হয়ে ওঠা, এবং দ্বিতীয়টির বিষয়, সমাজ ও প্রেমের ব্যর্থতা। তিনি কালবেলা সহ একাধিক চলচ্চিত্রে অভিনয়ও করেছেন।
দশ বছর পর তিনি পুনরায় সিনেমা নির্দেশনার কাজ করছেন যার নাম "ডিকসেনারি"।
রাজনীতি
২০১১ সালের বিধানসভা নির্বাচনে ব্রাত্য বসু তৃণমূল কংগ্রেসের হয়ে দমদম বিধানসভা কেন্দ্র থেকে প্রতিদ্বন্দ্বিতা করেন। এই নির্বাচনে তিনি তৎকালীন ক্ষমতাসীন সিপিআই(এম) মন্ত্রী গৌতম দেবকে পরাজিত করে বিধায়ক নির্বাচিত হন। এর পর মমতা বন্দ্যোপাধ্যায়ের মন্ত্রিসভায় তাকে উচ্চশিক্ষা মন্ত্রীর দায়িত্ব দেওয়া হয়। বর্তমানে উনি বিজ্ঞান, প্রযুক্তি এবং জৈবপ্রযুক্তি মন্ত্রীর দায়িত্বে আছেন।
বহিঃসংযোগ
http://wbcmo.gov.in/ministers.aspx
এজোর্জ‌ উচ্চচাপ
এই উচ্চ-চাপ ব্লক টি প্রতীপ ঘূর্ণিঝড়ের মত আচরণ প্রদর্শন করে, বায়ুকে ঘড়ির কাঁটার দিকে, দক্ষিণাবর্তে ঘুরিয়ে দেয়। চলাচলের এই দিকের কারণে, বিশেষত হারিকেনের মরসুমে, ক্রান্তীয় সাইক্লোজেনেসিসকে পক্ষে রেখে আফ্রিকার পূর্ব ক্রান্তীয় তরঙ্গগুলি এই উচ্চচাপের দক্ষিণ প্রান্ত ধরে উপকূলীয় পশ্চিম আফ্রিকা থেকে ক্যারিবীয় অঞ্চল, মধ্য আমেরিকা অথবা বাহামা দ্বীপপুঞ্জের দিকে প্রবাহিত হয়।
বিভিন্নতা
বিশ্ব উষ্ণায়ন নিয়ে গবেষণায় দেখা গেছে, এজোর্জ উচ্চচাপ কয়েক বছরের মধ্যে, এটির গ্রীষ্মকালীন মেরু বারমুডা উচ্চচাপটি তীব্রতর হতে পারে এবং এল নিনোর মতো স্বতন্ত্র ও স্বাধীনভাবে দক্ষিণ-পূর্ব যুক্তরাষ্ট্রে আরও বেশি চরম বৃষ্টিপাতের দিকে পরিচালিত করে। উচ্চচাপটির অক্ষাংশগত স্থানচ্যুতিও ঘটছে এবং এটির কম্পিউটার মডেলগুলিতে ভবিষ্যতে প্রতীপ ঘূর্ণিঝড়টির অবস্থান আরও পশ্চিম দিকে প্রসারণ চিত্রিত করে।  তবে ২০০৯-২০১০-এর শীত মৌসুমে এজোর্জ উচ্চচাপটির আয়তন নিয়মিত আয়তন অপেক্ষা ছোটো ছিল, উত্তর-পূর্ব দিকে বাস্তুচ্যুত হয়েছিল; এটি স্বাভাবিক অবস্থার চেয়ে দুর্বল হয়ে পড়েছিল, ফলে মধ্য আটলান্টিকের সমুদ্র পৃষ্ঠের তাপমাত্রা দ্রুত বাড়তে পারে।
খগেন্দ্র নাথ দাসগুপ্ত
খগেন্দ্রনাথ দাসগুপ্ত  ছিলেন একজন স্বাধীনতা কর্মী, পশ্চিমবঙ্গ সরকারের মন্ত্রী এবং পশ্চিমবঙ্গ বিধানসভার বিরোধী নেতা ও লোকসভার সদস্য।
শৈশব জীবন
খগেন্দ্রনাথ দাসগুপ্ত জলপাইগুড়ি জেলায় ঈশান চন্দ্র দাসগুপ্তের ঘরে ৬ জুলাই ১৮৯৮ সালে জন্ম গ্রহণ করেন। তিনি রাজশাহী কলেজ থেকে স্নাতক ডিগ্রী লাভ করেন। তিনি জীবনের প্রথম দিকেই একটি বিপ্লবী দলের সাথে যোগ দেন এবং ১৯১৩ থেকে ১৯২০ সাল পর্যন্ত এর সদস্য ছিলেন। পরবর্তীতে কলকাতায় কংগ্রেসের বিশেষ অধিবেশনের পর ১৯২০ সালে তিনি অসহযোগ আন্দোলনে যোগ দেন। তিনি জলপাইগুড়িতে কংগ্রেস পার্টি তৈরী করেন এবং এর জন্য কয়েকবার তাকে জেলে পাঠানো হয়। তিনি জলপাইগুড়ি পৌরসভার কমিশনার নির্বাচিত হন ১৯২৪ সালে এবং এর পর আরো তিনবার। ১৯৩৭ সালের বাঙালি নির্বাচনে, জলপাইগুড়ি-শিলিগুড়ি আসন থেকে কংগ্রেসের প্রার্থী হিসেবে খগেন্দ্র নাথ দাসগুপ্ত জয় পান।
স্বাধীনতা পরবর্তী
তিনি জনপ্রশাসন ও স্থাপনা মন্ত্রী ছিলেন ১৯৫২, জনপ্রশাসন, স্থাপনা ও গৃহ মন্ত্রী ছিলেন ১৯৫৭ সালে, জনপ্রশাসন মন্ত্রী ১৯৬২ সালে এবং স্বল্প সময়ের জন্য ১৯৬৮ সালে। তিনি ১৯৬৭ সালে সংযুক্ত সম্মুখ বিরোধীতার সময় বিরোধী দলীয় নেতার দায়িত্বে ছিলেন।
১৯৭৭ সালে তিনি লোকসভার ৬ষ্ঠ নির্বাচনে জনতা পার্টির প্রতিনিধি হয়ে জয় লাভ করেন (নির্বাচনী রেকর্ডে স্বতন্ত্র প্রার্থী হিসাবে নথিভুক্ত) সক্রিয় রাজনীতি থেকে তিনি ১৯৮০ সালে অবসর নেন। ১৯৮৫ সালের ১৫ই জুন তিনি মৃত্যু বরণ করেন।
স্বরযন্ত্র
স্বরযন্ত্র বা ল্যারিংস, কে সাধারণভাবে শব্দ বাক্স বলা হয়। এটি ঘাড় এর উপরে অবস্থিত শ্বসন সম্পর্কিত অঙ্গ, যা শব্দ উৎপন্ন করে এবং খাদ্য গ্রহণের সময় শ্বাসনালীকে রক্ষা করে।
গঠন
স্বরযন্ত্রের কাজ : স্বরযন্ত্রের উপরে একটি জিহ্বা আকৃতির ঢাকনা থাকে। একে উপজিহ্বা (Epiglottis) বলে। শ্বাস-প্রশ্বাস নেওয়ার সময় এটি খোলা থাকে এবং এ পথে বাতাস ফুসফুসে যাতায়াত করতে পারে। খাবারের সময় ঐ ঢাকনাটা স্বরযন্ত্রের মুখ ঢেকে দেয় ফলে আহার্য দ্রব‍্যাদি সরাসরি খাদ্যনালিতে প্রবেশ করে।
চিকিৎসা
যে রোগীরা তাদের স্বরযন্ত্র ব্যবহারের সক্ষমতা হারিয়েছেন, তাদের সাধারণত একটি ইলেক্ট্রোল্যারিনক্স ডিভাইস ব্যবহারের পরামর্শ দেওয়া হয়।   স্বরযন্ত্র প্রতিস্থাপন একটি বিরল পদ্ধতি। বিশ্বের প্রথম সফল স্বরযন্ত্রের অপারেশন টি ১৯৯৮ সালে ক্লিভল্যান্ড ক্লিনিকে অনুষ্ঠিত হয়েছিল এবং দ্বিতীয়টি ২০১০ সালের অক্টোবর মাসে স্যাক্রামেন্টোর ইউনিভার্সিটি অফ ক্যালিফোর্নিয়া ডেভিস মেডিকেল সেন্টারে অনুষ্ঠিত হয়েছিল।
বহিঃসংযোগ
Larynx
ভারত জাতীয় রাগবি ইউনিয়ন দল
ভারত জাতীয় রাগবি ইউনিয়ন দল ২০০১ সালে বিশ্ব রাগবি কর্তৃক স্বীকৃতি লাভ করে। তিনবছর পর তারা পাকিস্তানকে ৫৬–৩ ফলাফলে হারিয়ে এশিয়া দ্বিবার্ষিক প্রতিযোগিতার তৃতীয় স্তরে প্রথম জয়লাভ করে।
২০০৭ রাগবি বিশ্বকাপ প্রতিযোগিতার জন্য বাছাইপর্বে ভারত অংশগ্রহণ করে। চার দলের গ্রুপে ভারত কাজাখস্তানের কাছে হেরে যায়, গুয়ামের সাথে ড্র করে ও মালয়েশিয়াকে হারিয়ে টেবিলে দ্বিতীয় স্থান অর্জন করে। প্রথম স্থানাধিকারী দলই একমাত্র পরবর্তী পর্বে যাবার সুযোগ পাওয়ায় ভারতের সফর শেষ হয়ে যায়।
শ্রোণীর প্রদাহ রোগ
শ্রোণীর প্রদাহ রোগ বা পি আই ডি (Pelvic Inflammatory Disease) বা পেলভিক ইনফ্লেমেটরি ডিজিজ সাধারণত জরায়ু, ডিম্বনালি ও অন্যান্য প্রজনন অংগের সংক্রামণকে বলা হয়। এই রোগ কেবল মহিলাদের ক্ষেত্রে হতে দেখা যায়। কোনো একজন মহিলার যোনী অথবা জরায়ু মুখ থেকে ব্যাক্টেরিয়াগুলি যখন ক্রমশ ওপরের প্রজনন অংগগুলিতে ছড়িয়ে পড়ে সংক্রমণ ঘটায় - তখন এই রোগ আরম্ভ হয়। পি আই ডি বিভিন্ন কারণে হতে পারে। কিন্তু যৌন সংক্রামক দুটি রোগের ব্যাক্টেরিয়ার জন্য মূলত এই রোগ হতে দেখা যায়। এই দুটো হল: ক্লামিডিয়া ও গনোরিয়া। যৌনসংগমে সক্রিয় মহিলার প্রস্রাবের জায়গায় সংক্রমণ হওয়ার ভয় বেশি। ২৫ বছরের মহিলাদের এমন রোগ হওয়ার সম্ভাবনা ২৫ বছরের বেশি বয়সের মহিলাদের থেকে অধিক। যেহেতু কিশোরী ও যুবতীদের জরায়ু মুখ ভালভাবে পরিণত নয়, সেজন্য সেইসব মহিলার পি আই ডি র সাথে যৌনসংক্রামক রোগে আক্রান্ত হওয়ার সম্ভাবনা বেশি থাকে, বন্ধ্যাত্ব এমনকি ক্যান্সারের কারণও হতে পারে।
লক্ষণ ও উপসর্গসমূহ
এই রোগের লক্ষণগুলি কখনও বাহ্যিক ভাবে দেখা দেয় না, আবার কখনো খুব সাংঘাতিক ধরনের দেখা দেয়। ক্লামোডিয়ার ব্যাক্টেরিয়ার সংক্রামিত হ’লে মহিলাদের কোনো উপসর্গই দেখা দেয় না বা অল্প দেখা দেয়। কিন্তু আভ্যন্তরীণ প্রজনন অংগগুলির ভয়াবহ ক্ষতি হয়। পি আই ডি তে আক্রান্ত মহিলার সাধারণ একটি উপসর্গ হ’ল- তলপেটে ব্যথা; অন্যান্য উপসর্গগুলির ভিতরে জ্বর, অস্বাভাবিক বেয়া গন্ধযুক্ত যোনিস্রাব, যৌন সংগম করার সময়ে কষ্ট পাওয়া ও অনিয়মিত ঋতুস্রাব।
প্রতিরোধ
যেকোনো যৌন সংক্রমণ প্রতিরোধের উচিত উপায় হ’ল-যৌন সম্পর্ক না করা অথবা যৌন সংক্রামক রোগ না থাকা একজন ব্যক্তিকে যৌন সংগী করে নেওয়া।
রোলিং পেপার
রোলিং পেপার সিগারেট তৈরির জন্য এক ধরনের বিশেষ কাগজ। বাণিজ্যিকভাবে তৈরি ফিল্টার সিগারেট এবং ব্যক্তিগত ব্যবহার্য সিগারেট তৈরির জন্য এই পেপার ব্যবহৃত হয়। বিভিন্ন সিগারেটের আকারে রোলিং পেপার পাওয়া যায়, যেগুলি প্রায়শই একটি কার্ডবোর্ড কাগজের ফিল্টারে পেচিয়ে সিগারেটের রুপ দেয়া হয়। এছাড়াও জয়েন্ট পেপার নামেও এটি পরিচিত।
ইতিহাস
১৭৬৪ সালের দিকে স্পেনের অ্যালকয় প্রথম সিগারেটের কাগজ উৎপাদিত হয়। ১৯ শতকের দ্বিতীয়ার্ধে আরও ব্যয়বহুল সিগার এবং সিগারিলো তৈরির পর এগুলি জনপ্রিয় হয়ে ওঠে। যে সময় সিগার এবং সিগারিলোগুলি ব্যয়বহুল থাকায়, স্পেনের ভিক্ষুকরা মাটি থেকে সিগারের বাটগুলি সংগ্রহ করত এবং ধূমপানের জন্য কাগজের টুকরোগুলিতে পেচিয়ে তা ব্যবহার করত। ক্রিমিয় যুদ্ধের সময় এই সংস্কৃতি আরও প্রচলিত হয়ে ওঠে এবং ব্রিটিশ সৈন্যরা সংবাদপত্রে তামাক কীভাবে রোল করতে হয় তা শিখেছিল। ঘূর্ণায়মান কাগজের ঘন ঘন ব্যবহার একটি প্রথায় পরিণত হয় এবং প্রয়োজন মেটানোর জন্য, পে-পে, স্মোকিং এবং রিজলা রোলিং পেপার কোম্পানির আবির্ভাব ঘটে।
ত্রিশাল সরকারি নজরুল একাডেমি
ত্রিশাল সরকারি নজরুল একাডেমি (সাবেক দরিরামপুর হাইস্কুল) বাংলাদেশের ঐতিহ্যবাহী একটি শিক্ষাপ্রতিষ্ঠান। বিদ্যালয়টি ময়মনসিংহ জেলার ত্রিশাল উপজেলার প্রাণকেন্দ্রে ১৯১৩ সালে দরিরামপুর হাইস্কুল নামে প্রতিষ্ঠিত হয়। বাংলাদেশের জাতীয় কবি কাজী নজরুল ইসলাম এই বিদ্যালয়ের একজন প্রাক্তন শিক্ষার্থী। কবি'র নামেই ১৯৬৪ সালে বিদ্যালের নাম পরিবর্তন করে নজরুল একাডেমি করা হয়েছিল, যা ২০১৮ সালে সরকারিকরণ করা হলে বর্তমান নাম ধারণ করে।
পরিচিতি
১৯১৩ সালে ত্রিশাল উপজেলার দরিরামপুর গ্রামের কিছুসংখ্যক শিক্ষানুরাগী ব্যক্তি দরিরামপুর উচ্চ বিদ্যালয় নামে এই বিদ্যাপীঠটি প্রতিষ্ঠা করেন। যাদের মধ্যে হাজি মেহের আলী মৃধা অন্যতম। প্রতিষ্ঠাকালীন সময়ে প্রধান শিক্ষকের দায়িত্ব পান বাবু বিপিং চন্দ্র চাকলাদার। তখন বিদ্যালয়টি কলকাতার অধীন ছিল। কতটুকু জমিতে বিদ্যালয়টি প্রতিষ্ঠা হয়েছিল তা জানা না গেলেও বর্তমানে এই প্রতিষ্ঠানের ৬ একরের বেশি জমি রয়েছে। ১৯৬৪ সালে এটির নাম পরিবর্তন করে নজরুল একাডেমি নাম ধারণ করে। কবির স্মৃতিজড়িত বিদ্যালয়টিকে স্থানীয়দের দাবির প্রেক্ষিতে ১৯৯০, ১৯৯১ ও ১৯৯৬ সালে তিনবার সরকারিকরণের ঘোষণা দেওয়া হয়। সে সময় সরকারিকরণের কিছু কাজ হলেও পরে আর তা বাস্তবায়ন হয়নি। অবশেষে ২০১৮ সালে বিদ্যালয়টিকে সরকারিকরণ করা হলে বর্তমান সরকারি নজরুল একাডেমি নাম ধারণ করে।
ইভা ব্রাউন
ইভা ব্রাউন (ফেব্রুয়ারি ৬, ১৯১২ – এপ্রিল ৩০, ১৯৪৫) ছিলেন ২য় বিশ্বযুদ্ধে জার্মানির রাষ্ট্রনায়ক অ্যাডলফ হিটলারের স্ত্রী এবং সবচেয়ে অন্তরঙ্গ সহচরী। ১৭ বছর বয়সে মিউনিখে কাজ করার সময় তার সাথে হিটলারের প্রথম দেখা হয়। ১৯৪৫ সালে আত্মহত্যার পুর্বেও তিনি ১৯৩৬ সালে আর একবার আত্মহত্যা করতে চেয়েছিলেন। হিটলারের রাজনীতিতে তার কোন প্রভাব পড়েনি তবে এ বিষয়ে ঐতিহাসিকদের বিতর্ক রয়েছে। তার ধূমপান, প্রসাধনী সামগ্রীর ব্যবহার এবং ছোট কাপড় পরে রোদ পোহানো হিটলার পছন্দ করতেন না। তিনি ফটোগ্রাফি খুবই ভালবাসতেন। তার তোলা হিটলারের একটি রঙ্গিন ছবি পাওয়া যায়। ১৯৪৪ সালে তার বোনের সাথে হিটলারের এক সহকারীর বিয়ের আগে তাকে লোকজনের সাথে বিশেষ মিশতে দেখা যায়নি। ১৯৪৫ সালে হিটলারের শেষ ভরসা স্তেইন এর সেনাবাহিনী বিধ্স্ত হয়ে যায় এবং তার অধিকাংশ সঙ্গী মিত্রবাহিনীর কাছে ধরা দেয়। এর ফলে হিটলার তার জীবনের সব আশা-আকাঙ্ক্ষা হারিয়ে ফেলেন এবং ইভাকে পালিয়ে যেতে বলেন। কিন্তু ইভা পালিয়ে না গিয়ে সেখানে থেকে যান এবং হিটলারের সাথেই ৩০শে এপ্রিল আত্মহত্ম্যা করেন।
ত্রিশাল সরকারি নজরুল একাডেমি
নজরুল জন্মজয়ন্তী
কবি নজরুল জীবিত থাকা অবস্থায় ও জাতীয় কবি হিসেবে স্বীকৃতি পাওয়ার আগেই ১৯৬৫ সাল থেকে এই বিদ্যালয় মাঠে জাঁকজমকভাবে নজরুল জন্মজয়ন্তী পালন শুরু হয়। ১৯৬৫ সালে ময়মনসিংহের জেলা প্রশাসক পি.এ. নাজির ত্রিশালে নজরুল জন্মজয়ন্তীর সূচনা করেন এবং এখনও জাঁকজমকতার সাথে এই বিদ্যালয় মাঠে নজরুল জন্মজয়ন্তী রাষ্ট্রীয়ভাবে উৎযাপিত হয়।
ইভা ব্রাউন
বহিঃসংযোগ
সে খুব ভাল
ত্রিশাল সরকারি নজরুল একাডেমি
ভর্তি প্রক্রিয়া
এই সরকারি উচ্চ বিদ্যালয়টিতে ৬ষ্ঠ থেকে ১০ম শ্রেণি পর্যন্ত শিক্ষা প্রদান করা হয়। সাধারণত ৫ম শ্রেণির প্রাথমিক শিক্ষা সমাপনীর পরবর্তীতে ৬ষ্ঠ শ্রেণিতে ছাত্র ভর্তি করা হয়। আসন খালি থাকা সাপেক্ষে কোন কোন বছর অন্যান্য শ্রেণিতেও ভর্তি করা হয়। ভর্তি পরীক্ষা দিতে কোন আলাদা যোগ্যতার প্রয়োজন হয় না এবং যেসব ছাত্র ভর্তি পরীক্ষায় ভাল ফলাফল করে তারাই ভর্তি হওয়ার সুযোগ পায়।
অ্যালান ডোনাল্ড
অ্যালান অ্যান্থনি ডোনাল্ড (Allan Donald; জন্ম: ২০ অক্টোবর, ১৯৬৬) অরেঞ্জ ফ্রি স্টেটের ব্লুমফন্তেইন এলাকায় জন্মগ্রহণকারী সাবেক এবং বিখ্যাত দক্ষিণ আফ্রিকান আন্তর্জাতিক ক্রিকেটার ও কোচ। দক্ষিণ আফ্রিকা ক্রিকেট দলের অন্যতম সদস্য ছিলেন তিনি। ১৯৯০-এর দশকের সূচনালগ্ন থেকে শুরু করে ২০০০-এর দশকের সূচনাকাল পর্যন্ত দক্ষিণ আফ্রিকার পক্ষে আন্তর্জাতিক ক্রিকেটে অংশগ্রহণ করেছেন।
খেলোয়াড়ী জীবন
১৯৮৫-৮৬ মৌসুম থেকে ২০০৪ সাল পর্যন্ত অ্যালান ডোনাল্ডের প্রথম-শ্রেণীর খেলোয়াড়ী জীবন চলমান ছিল। ১৯৯০-এর দশকে ওয়ারউইকশায়ারের বিদেশী খেলোয়াড় ছিলেন।
সমগ্র খেলোয়াড়ী জীবনে বাহাত্তরটি টেস্ট ও একশত চৌষট্টিটি একদিনের আন্তর্জাতিকে অংশগ্রহণ করেছেন অ্যালান ডোনাল্ড। ১৮ এপ্রিল, ১৯৯২ তারিখে ব্রিজটাউনে স্বাগতিক ওয়েস্ট ইন্ডিজ দলের বিপক্ষে টেস্ট ক্রিকেটে অভিষেক ঘটে তার। ২২ ফেব্রুয়ারি, ২০০২ তারিখে জোহেন্সবার্গে সফরকারী অস্ট্রেলিয়া দলের বিপক্ষে সর্বশেষ টেস্টে অংশ নেন তিনি।
আন্তর্জাতিক ক্রীড়াঙ্গন থেকে বর্ণবাদবৈষম্যের অবলোপনের পর ১৮ এপ্রিল, ১৯৯২ তারিখে দক্ষিণ আফ্রিকার প্রথম টেস্টে তার অভিষেক পর্ব সম্পন্ন হয়। বার্বাডোসে অনুষ্ঠিত টেস্টে স্বাগতিক ওয়েস্ট ইন্ডিজের বিপক্ষে দলটি ৫২ রানে পরাজিত হয়। খেলায় তিনি ২/৬৭ ও ৪/৭৭ লাভ করেন। তন্মধ্যে, ব্রায়ান লারা’র উইকেটও লাভ করেছিলেন তিনি।
১৯৯৮ সালে ট্রেন্ট ব্রিজ টেস্টে অংশ নেন। দক্ষিণ আফ্রিকা তাদের প্রথম ইনিংসে ৩৭৪ রান তুলে। ডোনাল্ড ৫-উইকেট নিলে স্বাগতিক ইংল্যান্ড দল ৩৩৬ রানে গুটিয়ে যায়। দ্বিতীয় ইনিংসে দক্ষিণ আফ্রিকা দল ২০৮ তুললে ইংল্যান্ড দলের জয়ের লক্ষ্যমাত্রা দাঁড়ায় ২৪৭। মাইকেল অ্যাথারটন ক্রিজে থাকাকালে ডোনাল্ড তার দূরন্ত বোলিং কর্ম শুরু করেন। পরবর্তীতে উভয়েই তাদের আত্মজীবনীতে অন্যতম সেরা টেস্ট খেলা হিসেবে এ মুহুর্তগুলো তুল ধরেন। অ্যাথারটনকে লক্ষ্য করে অনেকগুলো বাউন্সার দেন। সৌভাগ্যবশতঃ কয়েকটি সুযোগ থেকে মুক্তি লাভ করে ঐ দিন অ্যাথারটন অপরাজিত অবস্থায় মাঠ ত্যাগ করেন। পরদিন অ্যালেক স্টুয়ার্টকে সাথে নিয়ে বাদ-বাকী রানগুলো তুলে নেন। অ্যাথারটন ৯৮ রানে আউট হয়েছিলেন। কয়েক বছর পর অ্যাথারটন তার গ্লাভস ডোনাল্ডের আর্থিক সুবিধা গ্রহণের নিলামের জন্যে দান করেন।
ক্রিকেট বিশ্বকাপে অংশগ্রহণ
১৯৯৯ সালের ক্রিকেট বিশ্বকাপের সেমি-ফাইনালে দক্ষিণ আফ্রিকা ও অস্ট্রেলিয়ার মধ্যকার সর্বশেষ ব্যাটসম্যান ছিলেন তিনি। ডোনাল্ডের ৪/৩২ ও পোলকের ৫/৩৬ বোলিং পরিসংখ্যানে অস্ট্রেলিয়া মাত্র ২১৩ রান তুলতে সমর্থ হয়। তবে, খেলাটি দুলতে থাকে। শেষ ৮ বলে ১৬ রানের দরকার ছিল ও হাতে ছিল মাত্র এক উইকেট। ল্যান্স ক্লুজনার ছক্কা হাঁকানোর পর এক রান নিয়ে স্ট্রাইক নিজের কাছে রাখেন। এরপর দুইটি চার মারেন। রান সমান হলে চার বল বাকী থাকে। পরের বলে কোন রান হয়নি। ক্লুজনার সোজা মারেন ও এক রান নেয়ার চেষ্টা চালান। ডোনাল্ড বলটির দিকে তাকিয়ে থাকেন ও দৌঁড়ুতে পারেননি। উভয় ব্যাটসম্যানই বোলার প্রান্তে অবস্থানের পর ডোনাল্ড দৌঁড়ুতে শুরু করেন ও ব্যাট ফেলতে ব্যর্থ হন। বলটি বোলারের কাছে আছে ও অপর প্রান্তে অ্যাডাম গিলক্রিস্ট স্ট্যাম্প ভেঙ্গে ফেলেন। তখন ডোনাল্ড পিচের মাঝামাঝি পর্যায়ে ছিলেন।
মূল্যায়ন
তাকে দক্ষিণ আফ্রিকার অন্যতম সফল পেস বোলার হিসেবে মর্যাদা দেয়া হয়েছে। আধুনিক যুগে দক্ষিণ আফ্রিকার সফলতায় যদি কোন খেলোয়াড়কে কৃতিত্ব দেয়া হয়, তাহলে তা নিঃসন্দেহে অ্যালান ডোনাল্ডের ক্ষেত্রে প্রযোজ্য হবে। ধ্রুপদী ভঙ্গীমা সহযোগে দূর্দান্ত পেস বোলিং নিয়ে নিজের সেরা দিনগুলোয় যে-কোন দলে তাকে ঠাঁই করে নিতে পারবেন। খেলোয়াড়ী জীবনের অধিকাংশ সময়ই দক্ষিণ আফ্রিকার একমাত্র বিশ্বমানের খেলোয়াড় ছিলেন তিনি। টেস্টে তার স্ট্রাইক রেট ৫০-এর নিচে ও একদিনের আন্তর্জাতিকে ৩০-এর কাছাকাছি। পাশাপাশি স্বর্ণালী সময়ে অতিরিক্ত বোলিং ও আঘাত প্রাপ্তি শুরু হয় তার।
টেস্ট ক্রিকেটের অন্যতম শীর্ষস্থানীয় ফাস্ট বোলার ছিলেন। ১৯৯৮ সালে আইসিসি প্রণীত টেস্ট র‍্যাঙ্কিংয়ে শীর্ষে পৌঁছেন। পরের বছর ৮৯৫ পয়েন্ট লাভ করেছিলেন। ১৯৯৮ সালের ওডিআইয়ে ৭৯৪ পয়েন্ট লাভ করে দলীয় সঙ্গী শন পোলকের পর দ্বিতীয় স্থান দখল করেন। ১৯৯৬-৯৭ মৌসুমে সফরকারী ভারতের বিপক্ষে নতুন বল নিয়ে শন পোলকের সাথে জুটি গড়ে বোলিং আক্রমণ শানতেন। এ ধারা ২০০২ সালে অবসর গ্রহণের পূর্ব-পর্যন্ত অব্যাহত ছিল।
২০০১-০২ মৌসুমে জোহেন্সবার্গে অস্ট্রেলিয়ার বিপক্ষে পরাজিত হবার পর টেস্ট ক্রিকেট থেকে সড়ে আসেন। এর এক বছর পর ওডিআই থেকেও অবসর নেন। ২০০৩ সালের ক্রিকেট বিশ্বকাপে দক্ষিণ আফ্রিকার বিদায়ের পর সকল স্তরের ক্রিকেট থেকে নিজেকে গুটিয়ে নেন। অবসর গ্রহণকালীন তিনি টেস্টে দক্ষিণ আফ্রিকার সর্বাধিকসংখ্যক উইকেট শিকারীতে পরিণত হয়েছিলেন। ২২.২৫ গড়ে ৩৩০ উইকেট পান। ২১.৭৮ গড়ে ২৭২টি ওডিআই উইকেট লাভ করেন। পরবর্তীতে উভয় রেকর্ডই শন পোলক নিজের করায়ত্ত্বে নিয়ে নেন।
২০১৯ সালে আইসিসি ক্রিকেট হল অব ফেমে তাকে অন্তর্ভুক্ত করা হয়।
কোচিংয়ে অংশগ্রহণ
অবসর গ্রহণের পর কোচের ভূমিকায় অবতীর্ণ হন। আন্তর্জাতিক দলসহ বেশ কয়েকটি দলের প্রশিক্ষণের দায়িত্ব পালন করেন। ২০১৮ থেকে ২০১৯ সাল পর্যন্ত ইংল্যান্ডের কেন্ট কাউন্টি ক্রিকেট ক্লাবের সহকারী কোচ ছিলেন।
ক্রিকেট খেলা থেকে অবসর গ্রহণের পর সাউথ আফ্রিকান ব্রডকাস্ট কর্পোরেশন (এসএবিসি)তে ধারাভাষ্যকারের ভূমিকায় অবতীর্ণ হন। এসএবিসি’র পক্ষে দক্ষিণ আফ্রিকায় অনুষ্ঠিত টেস্ট খেলাগুলো দলীয় সাবেক সঙ্গী ড্যারিল কালিনানের সাথে প্রচার করছেন। মে, ২০০৭ সালে ইংল্যান্ড ক্রিকেট দলের অস্থায়ী বোলিং পরামর্শক হিসেবে মনোনীত হন। তার যুক্ত হবার ফলে অনেক খেলোয়াড়ই উচ্ছ্বসিত প্রশংসা করেন। সেপ্টেম্বর, ২০০৭ সাল পর্যন্ত সংক্ষিপ্ত চুক্তি নবায়ণ করা হয়। তবে, সেপ্টেম্বর, ২০০৭ সালের পর তিনি আর এ দায়িত্ব পালন না করার সিদ্ধান্ত নেন। এর কারণ হিসেবে পরিবারকে সময় দেয়ার কথা জানান তিনি। ওয়ারউইকশায়ার কাউন্টি ক্রিকেট ক্লাবের কোচের দায়িত্ব পালন করেন ও ২০০৮ সালের কাউন্টি চ্যাম্পিয়নশীপের দ্বিতীয় বিভাগে সতীর্থ কোচ অ্যাশলে জাইলসকে কাউন্ট দলের শিরোপা বিজয়ে সহায়তা করেন।
২০১০ সালে জিম্বাবুয়ের ঘরোয়া প্রতিযোগিতার পূর্বতন শিরোপাধারী মাউন্টেইনিয়ার্সের কোচের দায়িত্ব পালন করেন। ২০১০-১১ মৌসুমে নিউজিল্যান্ডে সফররত পাকিস্তানি ক্রিকেট দলের ওডিআই সিরিজ ও ২০১১ সালের ক্রিকেট বিশ্বকাপে নিউজিল্যান্ড দলের বোলিং কোচ ছিলেন তিনি।
জুলাই, ২০১১ সালে দক্ষিণ আফ্রিকা ক্রিকেট দলে গ্যারি কার্স্টেনের পরিচালনায় কোচিং বিভাগে তিনি অন্তর্ভুক্ত হন। মে, ২০১৩ সালে কার্স্টেন এ দায়িত্ব ত্যাগ করলে রাসেল ডোমিঙ্গোকে তার স্থলাভিষিক্ত করা হয়। প্রধান কোচ ডোমিঙ্গো’র অধীনে তিনি বোলিং কোচের দায়িত্ব পালন করেন। পরবর্তীতে, চার্ল ল্যাঙ্গেভ্যাল্ট তার স্থলাভিষিক্ত হন। এছাড়াও, ইন্ডিয়ান প্রিমিয়ার লীগে রয়্যাল চ্যালেঞ্জার্স ব্যাঙ্গালোরের বোলিং কোচ ছিলেন তিনি।
২০১৭ সালের শুরুরদিকে কেন্ট দলের সহকারী কোচ হিসেবে মনোনীত হন। ২০১৭ সালের শুরুতে কাউন্টি দলে যুক্ত হবার প্রত্যাশা ব্যক্ত করলেও ওয়ার্ক পারমিট পাননি। ফলশ্রুতিতে, উপযুক্ত কোচিং শিক্ষা লাভে অগ্রসর হন। ফলশ্রুতিতে, এপ্রিল, ২০১৭ সালে শ্রীলঙ্কা দল আইসিসি চ্যাম্পিয়ন্স ট্রফিকে ঘিরে তাকে বোলিং পরামর্শক হিসেবে ধার করে নিয়ে আসে। ২০১৭ সালে কেন্টের সাথে কাজ করেননি। তবে, এ সময়ে তৃতীয় পর্যায়ের কোচিং প্রশিক্ষণ সফলতার সাথে সম্পন্ন করেন। ২০১৮ সালের শুরুতে আনুষ্ঠানিকভাবে কেন্টে যোগ দেন। ২০১৮ মৌসুমকে ঘিরে ২০১৭-১৮ মৌসুমের রিজিওন্যাল সুপার৫০ প্রতিযোগিতায় দলকে পরিচালনা করেন। জুলাই, ২০১৯ সালে তাকে আইসিসি ক্রিকেট হল অব ফেমে অন্তর্ভুক্ত করা হয়।
কার্স ২
কার্স ২ (Cars 2) হল একটি ২০১১ সালের আমেরিকান কম্পিউটার-অ্যানিমেশন স্পাই কমেডি ফিল্ম প্রযোজনা পিক্সার অ্যানিমেশন স্টুডিও এর জন্য ওয়াল্ট ডিজনি পিকচার্স। এটি কার্স (২০০৬) এর সিক্যুয়েল, কার্স ফ্র্যাঞ্চাইজি এবং স্টুডিও থেকে ১২ তম অ্যানিমেটেড চলচ্চিত্র। চলচ্চিত্রটি পরিচালনা করেছিলেন জন ল্যাসেটার (এখন পর্যন্ত একটি পিক্সার চলচ্চিত্রের পরিচালক হিসাবে তার চূড়ান্ত আউটিংয়ে), সহ-পরিচালনা করেছিলেন ব্র্যাড লুইস, এবং প্রযোজনা করেছিলেন ডেনিস রেম, এর লেখা একটি চিত্রনাট্য থেকে। বেন কুইন, এবং ল্যাসেটার, লুইস এবং ড্যান ফোগেলম্যান এর একটি গল্প। চলচ্চিত্রের এনসেম্বল ভয়েস কাস্ট, ওয়েন উইলসন, ল্যারি দ্য ক্যাবল গাই, টনি শালহাউব, গুইডো কোয়ারোনি, বনি হান্ট, এবং জন র্যাটজেনবার্গার প্রথম চলচ্চিত্র থেকে তাদের ভূমিকা পুনঃপ্রতিষ্ঠা করেন। পল নিউম্যান, যিনি আগের ছবিতে কণ্ঠ দিয়েছিলেন ডক হাডসন, সেপ্টেম্বর ২০০৮ সালে মারা যান, তাই তার চরিত্রটি চলচ্চিত্রের বাইরে লেখা হয়েছিল; জর্জ কার্লিন, যিনি পূর্বে ফিলমোর কণ্ঠ দিয়েছিলেন, একই বছরে মারা যান এবং তার ভূমিকা লয়েড শেরকে দেওয়া হয়। ফিরে আসা কাস্টের সাথে যোগ দিয়েছেন মাইকেল কেইন, এমিলি মর্টিমার, জন টারটুরো, এডি ইজার্ড, এবং থমাস ক্রেশম্যান, যারা এতে প্রবর্তিত নতুন চরিত্রে কণ্ঠ দিয়েছেন।
স্টকহোম আন্তর্জাতিক শান্তি গবেষণা প্রতিষ্ঠান
স্টকহোম আন্তর্জাতিক শান্তি গবেষণা প্রতিষ্ঠান (এসআইপিআরআই) স্টকহোম ভিত্তিক একটি আন্তর্জাতিক ইনস্টিটিউট। এটি ১৯৬৬ সালে প্রতিষ্ঠিত হয়েছিল এবং সশস্ত্র সংঘাত, সামরিক ব্যয় এবং অস্ত্র ব্যবসার পাশাপাশি নিরস্ত্রীকরণ এবং অস্ত্র নিয়ন্ত্রণের জন্য ডেটা, বিশ্লেষণ এবং সুপারিশ সরবরাহ করে।
কস্ততি
কস্ততি রাশিয়ান-আমেরিকান সংবাদপত্র বা এপ্রোপস-কস্ততি সান ফ্রান্সিসকো বে অঞ্চলে প্রকাশিত একটি সাপ্তাহিক রুশ ভাষার সংবাদপত্র। সম্পাদক হলেন নিকোলা সুন্দিয়েভ এবং জান্না সুন্দেয়েভ। এটি ১৯৯৪ সালে প্রতিষ্ঠিত হয়েছিল এবং এর সঞ্চালন রয়েছে ৯,০০০।
মৈত্রীশ ঘটক
মৈত্রীশ ঘটক (জন্ম ৭ ফেব্রুয়ারি ১৯৬৮) একজন ভারতীয় অর্থনীতিবিদ যিনি লন্ডন স্কুল অফ ইকোনমিক্সের অর্থনীতির অধ্যাপক।  একজন ফলিত মাইক্রোইকোনমিক তত্ত্ববিদ যাঁর গবেষণার মূল ক্ষেত্র উন্নয়নের অর্থনীতি, সাংগঠনিক অর্থনীতি, এবং রাষ্ট্রক্ষেত্রের অর্থনীতি।
ব্যক্তিগত জীবন
মৈত্রীশ ঘটক পারিবারিকভাবে সাহিত্যিক পরিবারে জন্মগ্রহন করেছেন। তাঁর ঠাকুরদা বিখ্যাত বাঙালী গল্পকার, কবি এবং ঔপন্যাসিক মণীশ ঘটক। তাঁর পরিবারের অন্যান্য সদস্যের মধ্যে আছেন প্রখ্যাত চলচ্চিত্রকার ঋত্বিক ঘটক (ছোট ঠাকুরদা), ভারতীয় বাঙালি কথাসাহিত্যিক ও মানবাধিকার আন্দোলনকর্মী মহাশ্বেতা দেবী (ফুফু)। তাঁর পূর্বপুরুষগন তৎকালীন পূর্ববাংলা এবং বর্তমানে বাংলাদেশের রাজশাহী শহরের বাসিন্দা।
কর্মজীবন
তিনি বর্তমানে ইকোনমিকার সহ-সম্পাদক হিসেবে দায়ীত্ব পালন করছেন। তিনি রিভিউ অফ ইকোনমিক স্টাডিজের প্রাক্তন ব্যবস্থাপনা সম্পাদক, জার্নাল অফ ডেভেলপমেন্ট ইকোনমিক্সের প্রাক্তন সম্পাদক, এবং ইকোনমিক্স অফ ট্রানজিশনের প্রাক্তন সহ-সম্পাদক। তিনি এলএসইতে গবেষণা গ্রুপ ইকোনমিক অর্গানাইজেশন অ্যান্ড পাবলিক পলিসি (ইওপিপি) পরিচালনা করেন। তিনি ডিএফআইডি-র অর্থায়নে ইন্টারন্যাশনাল গ্রোথ সেন্টারের ইন্ডিয়া (বিহার) প্রোগ্রামের প্রধান অর্থনীতিবিদ। তিনি ব্যুরো ফর রিসার্চ ইন দ্য ইকোনমিক অ্যানালাইসিস অফ ডেভেলপমেন্টের একজন বোর্ড সদস্য যা ব্রেড নামেও পরিচিত। তিনি বিভিন্ন পত্র-পত্রিকায় অর্থনৈতিক ও রাজনৈতিক ইস্যুতে ইংরেজির পাশাপাশি বাংলা ভাষায় প্রবন্ধ লেখেন।
জুলাই ২০১৮ সালে তিনি ব্রিটিশ একাডেমীর (এফবিএ) ফেলো নির্বাচিত হন।
ম্যাথিউ রাইলি
ম‍্যাথিউ জন রাইলি (জন্ম: ২ জুলাই ১৯৭৪) একজন অস্ট্রেলীয় থ্রিলার লেখক। তিনি শেন স্কোফিল্ড ও জ্যাক ওয়েস্ট জুনিয়র উপন্যাস ধারাবাহিকের জন্য অধিক পরিচিত।
হাজী মুহাম্মদ মহসিন সরকারি উচ্চ বিদ্যালয়, চট্টগ্রাম
হাজী মুহাম্মদ মহসিন সরকারি উচ্চ বিদ্যালয় বাংলাদেশের চট্টগ্রামে অবস্থিত একটি সরকারি মাধ্যমিক বিদ্যালয়। বিদ্যালয়টি ১৮৭৪ খ্রিষ্টাব্দে চট্টগ্রাম সরকারি মাদ্রাসা হিসেবে প্রতিষ্ঠিত হয়। এটি কলেজ রোডে অবস্থিত এবং কোতোয়ালী থানার অন্তর্গত। বিদ্যালয়টি দানবীর হাজী মুহাম্মদ মহসিনের নামে নামকরণ করা হয় ১৯৭৯ খ্রিষ্টাব্দে। বর্তমানে বিদ্যালয়টিতে দ্বৈত শাখায় পঞ্চম থেকে দশম শ্রেণীতে শিক্ষা কার্যক্রম পরিচালিত হয়।
ইতিহাস
১৮০৬ খ্রিষ্টাব্দে উপমহাদেশে শিক্ষার বিস্তার ঘটাতে দানবীর হাজী মুহাম্মদ মহসিন তার সম্পদ থেকে মহসিন ফান্ড বা মহসিন তহবিল গঠনের উদ্যোগ নেন। ১৮৭৪ খ্রিষ্টাব্দে মহসিন ফান্ড থেকে মোহসিনীয়া মাদ্রাসা, চট্টগ্রাম প্রতিষ্ঠা করা হয়। ১৯৭৯ খ্রিষ্টাব্দে মোহসিনীয়া মাদ্রাসার বিলুপ্তি ঘটিয়ে মহসিন গভ. হাই স্কুল এবং গভ. মহসিন কলেজ স্থাপন করা হয়। ১৯৯৬ খ্রিষ্টাব্দে বিদ্যালয়টি কলেজ ক্যাম্পাস হতে আলাদা হয়ে যায় এবং মহসিন গভ. হাই স্কুল নামটি পরিবর্তন করে রাখা হয় হাজী মুহাম্মদ মহসিন সরকারি উচ্চ বিদ্যালয়, চট্টগ্রাম।
হাজী মুহাম্মদ মহসিন সরকারি উচ্চ বিদ্যালয় বা তৎকালীন চট্টগ্রাম ইসলামিক ইন্টারমিডিয়েট কলেজের সর্বপ্রথম ক্যাম্পাস ছিলো মহসিন কলেজ প্রাঙ্গণে থাকা পর্তুগিজ ভবন। প্রায় ৩৫০ বছরের পুরনো ভবনটি ছিলো পর্তুগিজদের নির্মিত এবং চট্টগ্রামের প্রথম আদালত,যাকে দারুল আদালত ভবন বলা হতো। ভবনটি বর্তমানে পরিত্যক্ত এবং এটিতে জনসাধারণের প্রবেশ নিষিদ্ধ। দীর্ঘকাল রক্ষণাবেক্ষণের অভাবে ভবনটি বর্তমানে জীর্ণ ও ভঙ্গুর। ভবনটি বর্তমানে মহসিন কলেজ কর্তৃপক্ষের নিয়ন্ত্রণে আছে।